**Ministru kabineta noteikumu projekta “Latvijas Antidopinga biroja maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Antidopinga biroja maksas pakalpojumu cenrādis” (turpmāk – Projekts) sagatavots saskaņā ar Likuma par budžetu un finanšu vadību 5.panta devīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2012.gada 4.decembra noteikumu Nr.821 „Valsts sporta medicīnas centa nolikums” 2.punktam Valsts sporta medicīnas centra viens no diviem darbības virzieniem ir: veikt nepieciešamos pasākumus, lai nodrošinātu 2005.gada 19.oktobra Starptautiskajā konvencijā pret dopingu sportā un 1989.gada 16.novembra Eiropas Padomes Antidopinga konvencijā Nr.135 (turpmāk – antidopinga konvencijas) minēto prasību izpildi. Atbilstoši Ministru kabineta 2012.gada 4.decembra noteikumu Nr.821 „Valsts sporta medicīnas centa nolikums” 2.punktam Valsts sporta medicīnas centram ir 2 darbības virzieni:1. nodrošināt iedzīvotāju (tai skaitā sportistu un bērnu ar paaugstinātu fizisko slodzi) fiziskās veselības aprūpi un koordinēt fiziskās veselības aprūpes pasākumu īstenošanu;
2. veikt nepieciešamos pasākumus, lai nodrošinātu 2005.gada 19.oktobra Starptautiskajā konvencijā pret dopingu sportā un 1989.gada 16.novembra Eiropas Padomes Antidopinga konvencijā Nr.135 (turpmāk – antidopinga konvencijas) minēto prasību izpildi.

Pirmais no šiem darbības virzieniem, kas saistīts ar veselības aprūpes pakalpojumu sniegšanu un fiziskās veselības aprūpes pasākumu īstenošanu, tiek nodots privāto tiesību juridiskai personai - ārstniecības iestādei – VSIA „Bērnu klīniskā universitātes slimnīca”. Līdz ar to šī valsts pārvaldes funkcija tiek deleģēta valsts kapitālsabiedrībai. Savukārt otrais darbības virziens tiek saglabāts pašam Valsts sporta medicīnas centram, kuram atbilstoši šim saglabātajam darbības virzienam attiecīgi mainīts nosaukums uz Latvijas Antidopinga birojs. Līdz ar to Valsts sporta medicīnas centrs ar 2018. gada 1. jūliju tiek pārveidots par veselības ministra pārraudzībā esošu tiešās pārvaldes iestādi – Latvijas Antidopinga biroju, par ko atbilstoši grozījumi Sporta likumā 2018.gada 24.maijā ir apstiprināti Saeimā 3.lasījumā.Ņemot vērā minēto, Projekts paredz izstrādāt Latvijas Antidopinga biroja maksas pakalpojumu cenrādi.Projekts tika izstrādāts uz šobrīd spēkā esoša Ministru kabineta 2013.gada 27.augusta noteikumu Nr.646 „Valsts sporta medicīnas centra maksas pakalpojumu cenrādis” (turpmāk – Cenrādis) bāzes. Latvijas Antidopinga birojs sniedz maksas pakalpojumus, lai nodrošinātu dopinga kontroles Latvijas teritorijā, kā arī citus izglītojošus maksas pakalpojumus. Cenrādis ir nepieciešams, lai skaidri noteiktu izmaksas, kas rodas no dopinga kontroļu veikšanas gan sacensību laikā, gan ārpus tām.Atbilstoši likumam “Starptautiskā konvencija pret dopingu sportā” un likumam “Par Eiropas padomes Antidopinga konvenciju Nr.135” Latvija ir pieņēmusi, nodrošina un ievēro Pasaules Antidopinga kodeksa un attiecīgo starptautisko standartu prasības, kuras pieprasa tehniskā dokumenta par specifiskām analīzēm sportā (*Technical Document Sport Specific Analysis*) (turpmāk - Tehniskais dokuments) ievērošanu. Tehniskais dokuments ir spēkā no 2015.gada 1.janvāra. Kopš 2016.gada atbilstoši Tehniskā dokumenta prasībām ir šādas galvenās obligātās prasības:1) viena dopinga kontrole tiek definēta kā 1 parauga savākšanas process 1 sportistam, ieskaitot visas savāktās analīzes,2) visi sporta veidi ir sadalīti disciplīnu kategorijās un katrai disciplīnas kategorijai ir noteikts obligāto specifisko analīžu (ESAs, GH, GHRFs) procentuālais skaits,3) aprēķinot specifisko analīžu skaitu, procentuālais skaits jānoapaļo uz augšu, jau sākot ar pirmo ciparu aiz komata.Izstrādājot jauno Latvijas Antidopinga biroja maksas pakalpojumu cenrādi, cenu atšķirības salīdzinot ar Valsts sporta medicīnas centra sniegtajiem pakalpojumiem radušās darbinieku atalgojuma pieauguma, telpu maiņas, tai skaitā: komunālo pakalpojumu, IT pakalpojuma nodrošinājuma u.c. ar tiešo pakalpojumu sniegšanu saistīto izdevumu rezultātā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sporta medicīnas centrs un Veselības ministrija |
| 4. | Cita informācija | Līdz ar Ministru kabineta noteikumu projektu “Latvijas Antidopinga biroja maksas pakalpojuma cenrādis” apstiprināšanu, Ministru kabineta 2013.gada 27.augusta noteikumi Nr.646 „Valsts sporta medicīnas centra maksas pakalpojumu cenrādis” tiks atzīti par spēku zaudējušiem. Valsts sporta medicīnas centra maksas pakalpojuma cenrādī iekļautos pakalpojumus, kas skar speciālistu konsultācijas, masāžu veikšanu, dažādu manipulāciju veikšanu, izmeklējumus funkcionālajā diagnostikā, fizisko īpašību testēšana bērniem, fizikālās medicīnas procedūras, antropometriju, izbraukuma vizītes, sākot ar 2018.gada 1.jūliju tiks nodrošināti Bērnu Klīniskajā universitātes slimnīcā (turpmāk -BKUS). BKUS speciālisti ir izvērtējuši šobrīd VSMC cenrādī esošos pakalpojumus, kā arī ārstniecības cilvēkresursu, pakalpojuma funkcionalitātes, kā arī telpu resursu kapacitāti un nonākuši līdz secinājumam, ka līdz ar reorganizāciju turpmāk netiks nodrošināti/pārņemti šādi pakalpojumi:

|  |  |  |
| --- | --- | --- |
| N.P.K. | Pakalpojums | Pamatojums |
| 1.2.4. | ārstnieciskā un koriģējošā vingrošana grupā (līdz 10 bērniem, tai skaitā sportisti) vienam bērnam, tai skaitā sportistam, no 10 līdz 17 gadu vecumam (ieskaitot) (60 minūtes) | Pakalpojums tiek nodrošināts BKUS telpās individuāli. |
| 1.2.5. | ārstnieciskā un koriģējošā vingrošana grupā (līdz 10 bērniem, tai skaitā sportisti) vienam bērnam, tai skaitā sportistam, no daudzbērnu ģimenes, kā arī bārenim un bez vecāku gādības palikušam bērnam no 10 līdz 17 gadu vecumam (ieskaitot) (60 minūtes) | Pakalpojums tiek nodrošināts BKUS telpās individuāli. |
| 1.2.6. | ārstnieciskā vingrošana grupā (līdz 10 cilvēkiem) vienam pacientam (60 minūtes) | Pakalpojums tiek nodrošināts BKUS telpās individuāli. |
| 1.2.8. | ārstnieciskās vingrošanas kompleksa nodarbībām mājās izstrā­de pie fizio­te­ra­peita bērnam no daudz­bērnu ģimenes, kā arī bārenim un bez vecāku gādības palikušam bērnam no 8 līdz 17 gadu vecumam (ieskaitot) (60 minūtes) | Pakalpojums tiek nodrošināts BKUS telpās individuāli. |
| 2.1.16. | ārstnieciskās vingrošanas kompleksa nodarbībām mājās izstrāde pie fizikālās un rehabilitācijas medicīnas ārsta (60 minūtes) | Pakalpojums tiek nodrošināts BKUS uz vietas klīnikas telpās. |
| 2.4.4. | medikamentu ievadīšana balsenē | Pakalpojums tiek iekļauts otolaringologa konsultācijas laikā. |
| 2.4.6. | mērķtiecīga medikamentu ievadīšana dzirdes ejā ar spoguļa palīdzību | Pakalpojums tiek iekļauts otolaringologa konsultācijas laikā. |
| 2.4.7 | dzirdes kanālu izpūšana ar Policera balonu | Pakalpojums tiek iekļauts otolaringologa konsultācijas laikā. |
| 2.6.3. | auguma garuma mērīšana | Nenodrošinās |
| 2.6.5. | plaukstas dinamometrija | Nenodrošinās |
| 2.6.6. | krūšu kurvja apkārtmēra noteikšana miera stāvoklī, ieelpā un izelpā | Nenodrošinās |

BKUS papildinās savu maksas pakalpojumu cenrādi ar pakalpojumiem, kurus pārņems no Valsts sporta medicīnas centra maksas pakalpojuma cenrāža. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biroja maksas pakalpojumu saņēmēji ir atzītas nacionālās sporta federācijas, sporta organizācijas, Starptautiskās sporta federācijas un citas antidopinga organizācijas, kā arī sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **216 276** | **-29 214** | **216 276** | **-58 428** | **216 276** | **-58 428** | **-58 428** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 216 276 | -29 214 | 216 276 | -58 428 | 216 276 | -58 428 | -58 428 |
| Apakšprogramma 39.02.00 | 216 276 | **-29 214** | 216 276 | -216 276 | 216 276 | -216 276 | -216 276 |
| Jaunizveidojamā apakšprogramma | 0 | 0 | 0 | 157 848 | 0 | 157 848 | 157 848 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **216 276** | **-29 214** | **216 276** | **-58 428** | **216 276** | **-58 428** | **-58 428** |
| 2.1. valsts pamatbudžets | 216 276 | -29 214 | 216 276 | -58 428 | 216 276 | -58 428 | -58 428 |
| Apakšprogramma 39.02.00 | 216 276 | **-29 214** | 216 276 | -216 276 | 216 276 | -216 276 | -216 276 |
| Jaunizveidojamā apakšprogramma | 0 | 0 | 0 | 157 848 | 0 | 157 848 | 157 848 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018.gadam” un Finanšu ministrijas rīkojumiem. Valsts budžeta programma, no kuras plānots finansēt likuma izpildi – 39.00.00 "Specializētā veselības aprūpes nodrošināšana" apakšprogramma 39.02.00 "Sporta medicīnas nodrošināšana". 2018.gadā Latvijas Antidopinga birojam plānoti ieņēmumi no maksas pakalpojumiem 78 924 *euro* apmērā šādā sadalījumā pa izdevumu kodiem atbilstoši ekonomiskajām kategorijām: EKK 1000 (Atlīdzība) 24 038 *euro*;EKK 1100 (Atalgojums) 19 371 *euro*; EKK 2000 (Preces un pakalpojumi) 54 848 *euro;* EKK 5000 (Kapitālie izdevumi) 38 *euro*.2018.gadā pamatojoties uz VSMC reorganizāciju no 2018.gada 1.jūlija apakšprogrammā 39.02.00 plānota ieņēmumu no maksas pakalpojumiem un citiem pašu ieņēmumiem un atbilstošo izdevumu neizpilde. Indikatīvi VSMC to plāno 108 138 *euro* apmērā, tai skaitā atlīdzībai 62 221 *euro* un precēm un pakalpojumiem 45 917 *euro.* 2018 gada plānotā izpilde 108 138 + 78 924 = 187 062 *euro.*2018.gada ieņēmumu no maksas pakalpojumiem un citiem pašu ieņēmumiem neizpildi 29 214 *euro* veido plānotā VSMC maksas pakalpojumiem un citiem pašu ieņēmumiem neizpilde 108 138 *euro* apmērā un budžetā līdz šim neieplānotie maksas pakalpojumi Jaunajam Latvijas Antidopinga birojam.2019.gadā Latvijas Antidopinga birojam plānoti ieņēmumi no maksas pakalpojumiem 157 848 *euro* apmērā šādā sadalījumā pa izdevumu kodiem atbilstoši ekonomiskajām kategorijām:EKK 1000 (Atlīdzība) 47 323 *euro*; EKK 1100 (Atalgojums) 38 136 *euro*; EKK 2000 (Preces un pakalpojumi) 110 449 *euro;*EKK 5000 (Kapitālie izdevumi) 76 *euro*.2019.gadā un turpmāk ik gadu plānoti ieņēmumi no maksas pakalpojumiem un tiem atbilstoši izdevumi – EUR 157 848: atlīdzībai EUR 47 323 (tai skaitā izdevumi atalgojumam EUR 38 136), precēm un pakalpojumiem EUR 110 449, kapitālajiem izdevumiem EUR 76).Veselības ministrija iesniegs Finanšu ministrijai priekšlikumus par valsts pamatbudžeta bāzes izdevumu 2019.-2021.gadam izmaiņām tai skaitā par finansējuma pārdali starp budžeta programmām /apakšprogrammām, starp izdevumu kodiem, ieņēmumu no maksas pakalpojumiem un citi pašu ieņēmumu un to attiecīgo izdevumu samazināšanu turpmāk ik gadu, kā arī par jaunizveidojamo budžeta apakšprogrammu Antidopinga birojam.Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par apropriācijas pārdali starp programmām/apakšprogrammām un izdevumu kodiem atbilstoši ekonomiskajām kategorijām atbilstoši anotācijas III sadaļā norādītajām plānotajām izmaiņām. Gadījumā, ja faktiskajam finansējuma izlietojumam 2018.gada 1.pusgadā būs nobīdes pret anotācijas III sadaļā norādītajām plānotajām izmaiņām, tad Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par apropriācijas pārdali starp programmām/apakšprogrammām un izdevumu kodiem atbilstoši ekonomiskajām kategorijām atbilstoši aktuālajai informācijai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Plānoto pakalpojumu skaitu un detalizētu sadalījumu pa izdevumu pozīcijām atbilstoši Ministru kabineta 2011.gada 3.maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” skatīt anotācijas pielikumā “Maksas pakalpojuma izcenojuma aprēķins”.Pievienotās vērtības nodokli dopinga kontrolēm nepiemēro saskaņā ar Pievienotās vērtības nodokļa likuma 3.panta astoto daļu, ņemot vērā Sporta likuma 6. panta piektās daļas 3., kas nosaka, ka Veselības ministrija sadarbībā ar Izglītības un zinātnes ministriju īsteno 2005.gada 19.oktobra Starptautiskās konvencijas pret dopingu sportā un 1989.gada 16.novembra Eiropas Padomes Antidopinga konvencijas Nr.135 noteikumu ieviešanai nepieciešamos pasākumus, kā arī Saeimā 3.lasījumā apstiprinātajos grozījumos Sporta likumā 11.2 panta pirmās daļas 3.punktā noteikto, ka Latvijas Antidopinga birojs nodrošina dopinga kontroles laikā iegūto paraugu vākšanu un analīžu veikšanu. Vienlaikus jāņem vērā, ka maksas pakalpojums “dopinga kontrole analīzēm” attiecas uz Latvijā atzītām sporta federācijām vai starptautiskām sporta federācijām Atbilstoši Sporta likuma 10.1 panta pirmās daļas 7. punktam, sporta federācijai, lai tā tiktu atzīta, savā darbībā ir jāievēro antidopinga konvenciju noteikumi. Viens no noteikumiem, kas izriet no antidopinga konvencijām un to pielikuma “Pasaules antidopinga kodekss”, ir dopinga kontroļu veikšana (skat. Starptautiskās konvencijas pret dopingu sportā ([https://likumi.lv/ta/lv/starptautiskie-ligumi/id/1596](https://likumi.lv/ta/lv/starptautiskie-ligumi/id/1596%22%20%5Ct%20%22_blank)) 12.pantu: 12.pants. Pasākumi dopinga kontroles nodrošināšanaiDalībvalstīm, atbilstošos gadījumos:(a) jāatbalsta un jārada apstākļi to jurisdikcijā esošām sporta organizācijām un antidopinga organizācijām veikt dopinga kontroles, kas ir saskaņā ar Kodeksu, tai skaitā bez iepriekšēja brīdinājuma, ārpus sacensību un sacensību dopinga kontroles;(b) jāatbalsta un jārada apstākļi sporta organizāciju un antidopinga organizāciju sarunām par līgumiem, kas ļautu likumīgi pilnvarotām dopinga kontroles vienībām no citām valstīm pārbaudīt to biedrus;(c) jāapņemas atbalstīt to jurisdikcijā esošo sporta organizāciju un antidopinga organizāciju piekļuves iegūšanu akreditētām dopinga kontroles laboratorijām dopinga kontroles paraugu analīzes veikšanai).Savukārt Latvijas Antidopinga biroja maksas pakalpojumu cenrāža 2.1., 2.2. pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 59.panta pirmo daļu. Ņemot vērā to, ka Saeima 2017.gada 27.jūlijā galīgajā lasījumā pieņēma grozījumus Pievienotās vērtības nodokļa likumā (stājās spēkā 2018.gada 1.janvārī), kas nosaka, ka iekšzemes pievienotās vērtības nodokļa maksātājs ir tiesīgs nereģistrēties Valsts ieņēmumu dienesta pievienotās vērtības nodokļa maksātāju reģistrā, ja tā veikto ar pievienotās vērtības nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 40 000 *euro*. Latvijas Antidopinga biroja maksas pakalpojumi 12 mēnešu periodā nepārsniegts noteikto 40 000 euro slieksni.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Latvijas Antidopinga biroja nolikums” (uzsaukts VSS sanāksmē 2018.gada 17.maijā, prot. Nr. 19. 17.§ (VSS-475)). |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | 2005.gada 19. oktobra Starptautiskajā konvencijā pret dopingu sportā  |
| 3. | Cita informācija | Nav |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2005.gada 19. oktobra Starptautiskajā konvencijā pret dopingu sportā  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 2005.gada 19. oktobra Starptautiskajā konvencijā pret dopingu sportā 12.pants -  | Projekta pielikums | Izpildītas pilnībā  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā to, ka pēc būtības nav mainītas līdzšinējās Valsts sporta medicīnas centra veiktās dopinga kontroles un tās tiek noteiktas kā Latvijas Antidopinga biroja veiktās dopinga kontroles (ņemot vērā Valsts sporta medicīnas centra nosaukuma maiņu), netika veikta iepriekšēja sabiedrības iesaiste projekta izstrādē.  |
| 2. | Sabiedrības līdzdalība projekta izstrādē | Projekta saskaņošanas laikā, projekts tiks izvietots Biroja mājaslapā sabiedrības informēšanai un nepieciešamības gadījumā sabiedrības pārstāvjiem pastāvēs iespēja izteikt savu viedokli. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sporta medicīnas centrs un Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Reorganizējot Valsts sporta medicīnas centru, Veselības ministrijas pārraudzībā, tiek veidots Latvijas Antidopinga birojs. |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Zandberga 67876041

Lasma.Zandberga@vm.gov.lv